Георги Веселинов
Кокиче

chitanka.info

Из горите още

преспи се белеят

и сърдити вихри

зимни песни пеят.

Но край храсти голи

виж, кокиче бяло

маха ни с главичка,

нежно се засмяло…

Чудна вест донася

туй прекрасно цвете:

— Пролетта пристига,

с радост я посрещнете!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.